Številka: 477-350/2019/23

Datum: 28. 12. 2021

Republika Slovenija, Ministrstvo za javno upravo, Tržaška cesta 21, Ljubljana, skladno z 52. in 54. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18 – v nadaljevanju: ZSPDSLS-1) in 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**NAMERO ZA PRODAJO NEPREMIČNIN S PARC. ŠT. \*25, v deležu 1/1, parc. št. 2765/1, v deležu 1/2 in parc. št. 2767 v deležu 1/2, vse k. o. 2616-Podpeč, ki se prodajajo skupaj, v paketu, PO METODI NEPOSREDNE POGODBE**

**1. Naziv in sedež organizatorja prodaje**

Republika Slovenija, Ministrstvo za javno upravo, Tržaška cesta 21, 1000 Ljubljana.

**2. Predmet prodaje**

Predmet prodaje je naslednje nepremično premoženje, ki se prodaja skupaj, v paketu:

|  |  |  |  |
| --- | --- | --- | --- |
| parc. št. | katastrska občina | izmera (do celote) po GURS | delež RS, ki je predmet prodaje |
| \*25 | 2616-Podpeč | 101,00 m2 | 1/1 |
| 2765/1 | 2616-Podpeč | 22,00 m2 | 1/2 |
| 2767 | 2616-Podpeč | 58,00 m2 | 1/2 |

V naravi gre za nepozidana stavbna zemljišča v Mestni občini Koper, ki dejansko predstavljajo: parc. št. \*25 - zemljišče med dvema objektoma oziroma dovozno pot pod rahlim naklonom, parc. št. 2765/1 - zaraščeno zemljišče pod kokošnjakom v strmem naklonu ter parc. št. 2767 – zemljišče, sestavljeno iz dveh delov (zgornji del je raven in nasut z gramozom, spodnji del parcele je zaraščen, pod naklonom in nedostopen).

Nepremično premoženje v lasti Republike Slovenije je ZK urejeno in bremen prosto, nahaja se na območju predkupne pravice Mestne občine Koper.

Nepremičnine, ki prostorsko sicer ne predstavljajo zaključene celote, se prodajajo skupaj, v paketu.

**Solastniška deleža drugega solastnika NISTA predmet prodaje.** Solastnik ima na podlagi 3. odstavka 66. člena Stvarnopravnega zakonika (Uradni list RS, št. [87/02](http://www.uradni-list.si/1/objava.jsp?sop=2002-01-4360), [91/13](http://www.uradni-list.si/1/objava.jsp?sop=2013-01-3303) in [23/20](http://www.uradni-list.si/1/objava.jsp?sop=2020-01-0553)) predkupno pravico.

**3. Vrsta pravnega posla in sklenitev pogodbe**

Prodaja nepremičnin po metodi neposredne pogodbe. Pogodba mora biti sklenjena v roku 15 dni po pozivu organizatorja postopka prodaje. V kolikor pogodba ni sklenjena v danem roku lahko organizator odstopi od sklenitve posla.

**4. Najnižja ponudbena cena**

Ponudbena cena za nepremičnine, parc. št. \*25, v deležu 1/1, parc. št. 2765/1, v deležu 1/2 in parc. št. 2767, v deležu 1/2, vse k. o. 2616-Podpeč, ki se prodajajo skupaj, v paketu **mora biti najmanj 3.807,00 EUR.**

Najugodnejši ponudnik plača na ponujeno ceno še 22% davek na dodano vrednost, stroške notarske overitve ter stroške vpisa v zemljiško knjigo.

Ponudba se odda na obrazcu z vsebino iz priloge 1 te objave.

**5. Način in rok plačila kupnine**

Kupnina se plača v 30-ih dneh po sklenitvi pogodbe.

Plačilo celotne kupnine v določenem roku je bistvena sestavina pravnega posla. V kolikor kupnina ni plačana v roku, se šteje posel za razvezan po samem zakonu.

**6. Sklenitev pogodbe**

V kolikor bo v roku prispela več kot ena ponudba, bodo izvedena dodatna pisna pogajanja o ceni in o morebitnih drugih pogojih pravnega posla.

Pogodba bo sklenjena s tistim ponudnikom, ki bo ponudil najvišjo odkupno ceno **pod pogojem, da noben od predkupnih upravičencev ne bo uveljavljal predkupne pravice**.

Cene in drugi elementi ponudbe, ponujeni na pogajanjih, so zavezujoči.

Vse stroške v zvezi s prenosom lastništva (overitve, takse, vpis v zemljiško knjigo in drugo) plača kupec.

Nepremičnine bodo prodane po načelu videno – kupljeno, zato morebitne reklamacije po sklenitvi prodajne pogodbe ne bodo upoštevane. Prodajalec ne jamči za izmero površine, niti za njen namen uporabe. Kupec sam prevzema obveznost odprave morebitnih pomanjkljivosti v zvezi s kvaliteto in obsegom predmeta prodaje.

Organizator si pridržuje pravico, da lahko do sklenitve pravnega posla, brez odškodninske odgovornosti, odstopi od pogajanj.

**7. Podrobnejši pogoji zbiranja ponudb**

Ponudbo lahko oddajo pravne in fizične osebe, ki v skladu s pravnim redom Republike Slovenije lahko postanejo lastniki nepremičnin.

Ponudniki pošljejo ponudbe oziroma ponudbe prinesejo osebno v zaprti pisemski ovojnici z navedbo » NP 477-350/2019 – NE ODPIRAJ« na naslov organizatorja: Ministrstvo za javno upravo, Tržaška cesta 21, Ljubljana.

**Kot popolna ponudba se šteje tista, ki vsebuje:**

1. izpolnjen, lastnoročno podpisan obrazec, ki je priloga 1 te objave
2. kopijo osebnega dokumenta (osebne izkaznice ali potnega lista) – velja za fizične osebe in s.p.-je.

Šteje se, da je ponudba pravočasna, če na naslov organizatorja prispe **najkasneje do 20. 1. 2022 do 15.00 ure.** [[1]](#footnote-1)

**Nepopolne, nepravočasne oziroma ponudbe, ki ne bodo izpolnjevale drugih pogojev iz te točke, bodo izločene iz postopka**.

Odpiranje ponudb NE BO javno.

Ponudniki bodo o rezultatih zbiranja ponudb obveščeni na njihov elektronski naslov najkasneje 7 dni po zaključenem odpiranju ponudb.

**8. Ogled**

Za dodatne informacije v zvezi s predmetom prodaje se obrnite na Marijo Petek, telefon 01 478 83 34, e-pošta: [marija.petek@gov.si](mailto:marija.petek@gov.si).

**9. Opozorilo**

Organizator lahko do sklenitve pravnega posla, postopek zbiranja ponudb ustavi oziroma ne sklene pogodbe z uspelim ponudnikom, brez odškodninske odgovornosti.

**10. Objava obvestila posameznikom po 13. členu Splošne uredbe o varstvu podatkov (GDPR)**

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Ministrstva za javno upravo je objavljeno na spletni strani:

<https://www.gov.si/teme/stvarno-premozenje-drzave/>.

**na podlagi pooblastila št. 1004-214/2012-JU/76**

**z dne 15. 4. 2021**

**Matija Mrzel**

**namestnik generalne direktorice**

**Direktorata za stvarno premoženje**

Na sliki je lokacija nepremičnine, ki je predmet prodaje.

Na sliki je lokacija nepremičnine, ki je predmet prodaje.

Na sliki je lokacija nepremičnine, ki je predmet prodaje.

1. *Vse zainteresirane ponudnike opozarjamo na spremenjeno poslovanje Pošte Slovenije d.o.o. od 1. 7. 2021 dalje. Vse podrobnejše informacije so dostopne na naslednji povezavi:*

   [*https://www.posta.si/o-nas/novice/posta-slovenije-s-1-julijem-uvaja-locevanje-posiljk-korespondence-na-prednostne-in-neprednostne*](https://www.posta.si/o-nas/novice/posta-slovenije-s-1-julijem-uvaja-locevanje-posiljk-korespondence-na-prednostne-in-neprednostne) [↑](#footnote-ref-1)